Ուկրաինայի նախագահի գրասենյակ

**Ուկրաինայի նախագահի գրասենյակ,** Ուկրաինայի նախագահին կից մշտապես գործող օժանդակ մարմին, որն իրականացնում է կազմակերպչական, իրավական, խորհրդատվական, տեղեկատվական, փորձագիտական-վերլուծական և այլ բնույթի ապահովում Ուկրաինայի նախագահի կողմից իր սահմանադրական լիազորությունների կատարման համար։

Նախագահի գրասենյակի ձևավորումը իրականացվել է նախագահ Վլադիմիր Զելենսկիի կողմից 2019 թվականի հունիսի 20-ի № 417/2019 հրամանագրի հիման վրա՝ Ուկրաինայի նախագահի աշխատակազմի աշխատակիցների թվաքանակի վերակազմակերպման և կրճատման միջոցով։

## Նախապատմություն
2019 թվականի մայիսի 22-ին Գերագույն ռադայում նախագահ Զելենսկու ներկայացուցիչ Ռուսլան Ստեֆանչուկը «Լևիյ Բերեգ» պարբերականին տված հարցազրույցում պատասխանել է նախագահի՝ առաջին 100 օրվա ծրագրերի մասին հարցին։ Նրա խոսքով՝ առաջնահերթ խնդիրների թվում են վարչակազմի բարեփոխումը, պետության աուդիտի գործարկումը, մի շարք օրինագծեր (մասնավորապես, անձեռնմխելիության վերացմանը վերաբերող):Մասնավորապես, նախագահի վարչակազմը պետք է դադարի լինել զուգահեռ կառավարություն և սահմանափակվի երեք գործառույթներով՝ դիվանագիտություն, վերլուծական կենտրոն, որը մշակելու է նոր գաղափարներ և ծրագրեր, և նախագահի որոշումների նկատմամբ հսկողություն։

Հունիսի 16-ին Անդրեյ Բոգդանը «Ուկրաինա» հեռուստաալիքին տված հարցազրույցում հայտարարել Է նախագահի աշխատակազմի բարեփոխման մասին․ «Մենք հեռանում ենք «Նախագահի աշխատակազմ» անվանումից, ստեղծելու ենք եվրոպական մարմին, որն օգնում է նախագահին տեսնել Ուկրաինայի զարգացման ուղղությունները, որտեղ կկենտրոնանան գիտնականներն ու մտավորականները, որոնք ձևավորում են նախագահի քաղաքականությունը պետության զարգացման գործում, այլ ոչ թե ազդում այսօրվա խնդիրների վրա՝ չհասկանալով, թե ուր է շարժվում երկիրը»։

Հունիսի 20-ին Վլադիմիր Զելենսկին հրամանագիր է ստորագրել նոր կառույցի՝ Ուկրաինայի նախագահի գրասենյակի ձևավորման մասին՝ Ուկրաինայի նախագահի աշխատակազմի աշխատակիցների թվաքանակի վերակազմակերպման և կրճատման ճանապարհով։ Հրամանագրով նախատեսվում է նախագահի աշխատակազմի վերակազմակերպման հանձնաժողովի ստեղծում։ Հանձնաժողովի նախագահ է նշանակվել, նախագահի աշխատակազմի ղեկավար և փաստաթղթային ապահովման գլխավոր դեպարտամենտի ղեկավար Ստասենկո Իգոր Վիկտորովիչը։ Հրամանագիրն ուժի մեջ է մտել հրապարակման օրվանից

## Ուկրաինայի նախագահի գրասենյակի կառուցվածք
Ուկրաինայի նախագահի գրասենյակի կառուցվածքը․

* Ուկրաինայի նախագահի գրասենյակի ղեկավար (գլխավորում է գրասենյակը)
* Ուկրաինայի նախագահի գրասենյակի ղեկավարի առաջին տեղակալ
* Ուկրաինայի նախագահի գրասենյակի ղեկավարի տեղակալներ
* Ուկրաինայի նախագահի գրասենյակի աշխատակազմի ղեկավար
* Ուկրաինայի նախագահի առաջին օգնական
* Նախագահի օգնական
* Նախագահի խորհրդական
* Ուկրաինայի նախագահի մամուլի քարտուղար
* Ուկրաինայի նախագահի լիազորներ
* Ուկրաինայի նախագահի ներկայացուցիչներ
* Ուկրաինայի նախագահի գրասենյակի ղեկավարի գրասենյակ
* Իրավական քաղաքականության տնօրինություն
* Արտաքին քաղաքականության տնօրինություն 
* Ազգային անվտանգության և պաշտպանության տնօրինություն
* Արդարադատության և իրավապահ գործունեության տնօրինություն
* Տարածաշրջանային քաղաքականության և ապակենտրոնացման հարցերով տնօրինություն
* Տնտեսական քաղաքականության տնօրինություն
* Ներքին և հումանիտար քաղաքականության տնօրինություն
* Տեղեկատվական քաղաքականության տնօրինություն
* Փաստաթղթային ապահովման վարչություն
* Պետական արարողակարգի և արարողակարգի հարցերի վարչություն
* Քաղաքացիության, ներման, պետական պարգևների բաժին
* Հանրային տեղեկատվության հասանելիության վարչություն
* Անձնակազմի կառավարման վարչություն
* Տեղեկատվական տեխնոլոգիաների վարչություն
* Ուկրաինայի Գերագույն ռադայի և Ուկրաինայի նախարարների կաբինետի հետ կապերի ապահովման վարչություն
* Ուկրաինայի նախագահի գրասենյակի գործունեության ապահովման վարչություն
* Գաղտնի ռեժիմի վարչություն։

## Ծանոթագրություններ

Կատեգորիա:Ուկրաինայի կառավարություն